# Richard Laming

Richard Laming (ca. 1798, Margate?, Anglaterra–3 de maig 1879, Arundel, Sussex, Anglaterra) fou un cirurgià, filòsof natural, inventor, químic i industrial anglès.
Va estar molt interessat en la teoria de l'electricitat. Entre 1838 i 1851 va publicar una sèrie de papers especulant sobre la configuració electrònica de l'àtom. Va hipotitzar que existien tres partícules subatòmiques de càrrega unitària; segurament fou dels primers a fer-ho. Va suggerir que l'àtom estava compost d'un nucli de material envoltat per capes concèntriques d'aquests 'àtoms' elèctrics, o partícules. També creia que aquestes partícules podien ser afegides o sostretes d'un àtom, canviant així la seva càrrega. Als voltants de 1844 va suggerir un mecanisme per un insolador com un àtom envoltat d'un "estrat esfèric extern perfecte" de partícules elèctriques. també va suposar que les reaccions químiques podien tenir lloc quan dos àtoms compartien una càrrega elèctrica. Tanmateix, la Royal Society es va mostrar poc interessada en les seves idees, segurament perquè no va aportar dades experimentals que les confirmessin.
Va registrar diverses patents:
* 1844, per millores en la purificació i aplicació de l'amoníac
* 1847, per un recuperador continu fet de tubs de ferro.
* 1850, millores de la fabricació de gas per il·luminació i altres propòsits als quals és aplicable el gas ciutat
* 1861, millores en la fabricació de carbonats alcalins
La patent de 1850 és pel procés de Laming, que era un mètode consistent en eliminar àcid sulfhídric i diòxid de carboni del gas ciutat.

## Referències

* ↑ Buchwald, Jed Z.; Warwick, Andrew. Histories of the Electron. MIT Press, 2001. ISBN 0-262-52424-4.
* 1 2 Farrar, W. V. «Richard Laming and the Coal-Gas Industry, with His Views on the Structure of Matter». Annals of Science, 25, 3, 1969, pàg. 243–254. DOI: 10.1080/00033796900200141.
* ↑ «Patent granted to Richard Laming, London, for certain Improvements in the Purification and Application of Ammonia». The Chemical Gazette, 2, 1844, pàg. 199–200 [Consulta: 16 setembre 2008].
* ↑ Groves, Charles Edward; Thorp, William; Richardson, Thomas. Chemical Technology, or Chemistry Applied to Arts and Manufactures. Philadelphia: P. Blakiston, Son & Co., 1889, p. 668 [Consulta: 16 setembre 2008].
* ↑ Percy, Sholto; Nursey, Perry Fairfax «New Patents Granted». Iron. Knight and Lacey, 53, 1850, pàg. 339 [Consulta: 16 setembre 2008].
* ↑ Woodcroft, Bennet. Chronological index of patents applied for and patents granted. London: George Edward Eyre and William Spottiswoode, 1862 [Consulta: 16 setembre 2008].
* ↑ Fay, Albert Hill. A glossary of the mining and mineral industry. Washington Government Printing Office, 1920 [Consulta: 16 setembre 2008].

## Bibliografia

* Laming, Richard. On the Primary Forces of Electricity, 1838.
* Laming, Richard «Observations on a Paper by Prof. Faraday Concerning Electrical Conduction and the Nature of Matter». Philosophical Magazine, 27, 2, 1845, pàg. 420–423.
* Laming, Richard. Matter and Force: An Analytical and Synthetical Essay on Physical Causation. R. Taylor, 1851.
* Laming, Richard. A New View of Electrical Action. Taylor and Francis, 1858.
* Laming, Richard. God in second causes: a physical principia, 1873.
* Laming, Richard. The Spirituality of Causation: A Scientific Hypothesis. Londres: Williams and Norgate, 1874.